Diari Oficial de la Generalitat Valenciana


Sumari del DOGV 101, del 15-04-1983 (1983/802192)

DECRET 38/1983, de 21 de març, del Ple del Consell, pel qual es crea la Comissió de seguiment de les negociacions d'adhesió d'Espanya a les Comunitats Europees, de la Comunitat Valenciana.
--------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1983/03/21/38/dof/vci/html**

### Dades del document

Número de DOGV
:   101

Data del DOGV
:   15-04-1983

Secció del DOGV
:   DISPOSICIONS GENERALS

Número del document
:   1983/802192


Data del document
:   21-03-1983

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 38/1983, de 21 de març, del Ple del Consell, pel qual es crea la Comissió de Seguiment de les Negociacions d'Adhesió d'Espanya a les Comunitats Europees, de la Comunitat Valenciana.  
Les actuals negociacions d'adhesió d'Espanya a la Comunitat Econòmica Europea tenen una importància transcendental per a l'economia de la Comunitat Valenciana. Aquesta possible adhesió a les Comunitats Europees afectarà la competència de diverses Conselleries, amb la dispersió consegüent dels distints òrgans de l'Administració Autònoma per la qual cosa a fi d'evitar actuacions paral·leles i divisió d'esforços, la Generalitat Valenciana, amb voluntat de seguir les negociacions i coordinar competències, crea la Comissió de Seguiment de les Negociacions d'Adhesió d'Espanya a les Comunitats Econòmiques Europees, de la Generalitat Valenciana, que s'adscriu a la Presidència d'aquesta a través de la Subsecretaria de Programació Econòmica.   
DECRETE:   
Article primer.   
Es crea la Comissió de seguiment de les negociacions d'adhesió d'Espanya a les Comunitats Europees de la Generalitat Valenciana, adscrita a la Presidència d'aquesta.   
Article segon.   
1. Són funcions de la Comissió de seguiment de les negociacions d'adhesió d'Espanya a les Comunitats Europees:   
a) Coordinar les actuacions que, en relació amb l'adhesió d'Espanya a les Comunitats Europees, realitzen les distintes Conselleries, a fi de formular una política unitària coherent.   
b) Unificar els criteris d'actuació de les distintes Conselleries, en les reunions a celebrar amb la Secretaria d'Estat per a les Relacions amb les Comunitats Europees.   
c) Estudiar les possibles repercussions que l'adhesió tinga sobre la Comunitat Valenciana.   
d) Examinar i emetre informes sobre aquells assumptes que en relació amb l'adhesió li siguen sotmesos pel President de la Generalitat Valenciana.   
2. Per a la realització d'aquestes funcions la Comissió podrà ser assistida per assessors o persones de reconeguda especialització en el tema del qual es tracte en cada cas.   
Article tercer.   
1. La Comissió estarà integrada per les persones següents:   
-El Subsecretari de Programació Econòmica de la Presidència de la Generalitat Valenciana, que actuarà com a President.   
-Un representant nomenat per la Subsecretaria de Programació Econòmica, que actuarà com a Secretari.   
-Un representant nomenat per la Conselleria d'Agricultura.   
- Un representant nomenat per la Conselleria d'Indústria i Comerç.   
- Aquelles altres que la Generalitat Valenciana considere necessàries.   
2. Participarà també un representant del Consell Regional de les Cambres de Comerç, Indústria i Navegació.   
Article quart.   
1. La Comissió de seguiment de les negociacions d'adhesió serà convocada pel President de la Comissió, per la seua própia iniciativa o per la de qualssevol dels membres de la Comissió, fent constar en la convocatòria l'ordre del dia.   
2. Del resultat de la Sessió, en prendrà acta la Secretaria de la Comissió, amb indicació dels assistents, la data i els acords adoptats.   
3. La Comissió de seguiment de les negociacions d'adhesió a les Comunitats Europees es regula, pel que fa al funcionament, pel que disposa la Llei de Procediment Administratiu.   
DISPOSICIO TRANSITORIA  
En cas que siga vacant el càrrec de Subsecretari de Programació Econòmica de la Generalitat Valenciana, es nomenarà un President en funcions de la Comissió de Seguiment de les negociacions d'adhesió d'Espanya a les Comunitats Europees de la generalitat Valenciana.   
Cosa que fem pública perquè en prengueu coneixement.  
València, a 21 de març de mil nou-cents vuitanta-tres.  
El President de la Generalitat,  
JOAN LERMA I BLASCO


Còpia Permalink ELI